CELEX: 32009R1197
Language: mt
Date: 2009-11-30
Title: Regolament tal-Kunsill (KE) Nru 1197/2009 tat- 30 ta’ Novembru 2009 li jemenda r-Regolament (KE) Nru 2115/2005 li jistabbilixxi pjan ta’ rkupru tal-provvista tal-ħalibatt tal-Groenlandja fil-qafas tal-Organizzazzjoni tas-Sajd tal-Atlantiku tal-Majjistral

9.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 322/1
            
         REGOLAMENT TAL-KUNSILL (KE) Nru 1197/2009
   tat-30 ta’ Novembru 2009
   li jemenda r-Regolament (KE) Nru 2115/2005 li jistabbilixxi pjan ta’ rkupru tal-provvista tal-ħalibatt tal-Groenlandja fil-qafas tal-Organizzazzjoni tas-Sajd tal-Atlantiku tal-Majjistral
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew,
   Billi:
   
               (1)
            
            
               Ir-Regolament (KE) Nru 2115/2005 tal-20 ta’ Diċembru 2005 (1) jimplimenta pjan ta’ rkupru għall-ħalibatt tal-Groenlandja adottat mill-Organizzazzjoni tas-Sajd fl-Atlantiku tal-Majjistral (minn hawn ‘il quddiem imsejħa “NAFO”).
            
         
               (2)
            
            
               Fid-29 Laqgħa Annwali li saret f’Settembru 2007, in-NAFO adottat għadd ta’ emendi għal dan il-pjan ta’ rkupru. Dawk l-emendi għandhom x’jaqsmu ma’ miżuri mtejba ta’ kif jiġi rrappurat il-qbid u miżuri addizzjonali ta’ kontroll biex jissaħħu l-ispezzjonijiet fuq il-baħar għal bastimenti deħlin u ħerġin miż-Żona Regolatorja tan-NAFO.
            
         
               (3)
            
            
               Għalhekk huwa neċessarju li r-Regolament (KE) Nru 2115/2005 jiġi emendat sabiex jimplementa l-emendi għall-pjan ta’ rkupru,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 2115/2005 għandu jiġi emendat kif ġej:
   
               (1)
            
            
               Għandu jiddaħħal l-Artikolu 5a li ġej:
               “Artikolu 5a
               Dħul fiż-Żona Regolatorja tan-NAFO
               1.   Il-bastimenti tas-sajd imsemmija fl-Artikolu 5(1) jistgħu jidħlu fiż-Żona Regolatorja tan-NAFO biex jistadu għall-ħalibatt tal-Groenlandja biss jekk huma:
               
                           (a)
                        
                        
                           jkollhom inqas minn 50 tunnellata ta’ kwalunkwe qabda abbord; jew
                        
                     
                           (b)
                        
                        
                           jikkonformaw mal-proċedura stabbilita fil-paragrafi 2, 3 u 4.
                        
                     2.   Fejn il-bastiment tas-sajd ikollu qabdiet minn barra ż-Żona Regolatorja tan-NAFO ta’ 50 tunnellata jew aktar abbord, għandu jikkomunika lis-Segretarjat tan-NAFO, permezz tal-posta elettronika jew fax, sa mhux aktar tard minn 72 siegħa qabel ma jidħol fiż-Żona Regolatorja tan-NAFO:
               
                           (a)
                        
                        
                           l-ammont tal-qabda miżmuma abbord;
                        
                     
                           (b)
                        
                        
                           il-pożizzjoni (latitudni/lonġitudni) li fiha l-kaptan tal-bastiment jipprevedi li l-bastiment ikun ser jibda jistad; u
                        
                     
                           (c)
                        
                        
                           l-ħin stmat tal-wasla fil-pożizzjoni.
                        
                     3.   Jekk bastiment ta’ spezzjoni, wara l-komunikazzjoni msemmija fil-paragrafu 2, jindika li jkun biħsiebu jwettaq spezzjoni, dan għandu jikkomunika lill-bastiment tas-sajd l-koordinati ta’ punt ta’ kontroll fejn tkun tista’ ssir spezzjoni. Il-punt ta’ kontroll m’għandux ikun aktar minn 60 mil nawtiku mill-pożizzjoni li fih il-kaptan tal-bastiment jipprevedi li l-bastiment ikun ser jibda jistad.
               4.   Il-bastiment tas-sajd imsemmi fil-paragrafu 2 jista’ jibda jistad f’kull wieħed mill-każjiet li ġejjin:
               
                           (a)
                        
                        
                           jekk jiġi notifikat b’dan mis-Segretarjat tan-NAFO;
                        
                     
                           (b)
                        
                        
                           jekk, wara spezzjoni mwettqa skont il-paragrafu 3, jiġi infurmat mill-bastiment ta’ spezzjoni li jista’ jibda jistad;
                        
                     
                           (c)
                        
                        
                           jekk il-bastiment ta’ spezzjoni ma jkunx beda l-ispezzjoni fi żmien tliet sigħat wara l-wasla tal-bastiment tas-sajd fil-punt ta’ kontroll indikat skont il-paragrafu 3;
                        
                     
                           (d)
                        
                        
                           jekk ma jirċievi l-ebda komunikazzjoni, mis-Segretarjat tan-NAFO jew minn bastiment ta’ spezzjoni sakemm jidħol fiż-Żona Regolatorja tan-NAFO, li bastiment ta’ spezzjoni għandu l-intenzjoni li jagħmel spezzjoni skont il-paragrafu 3.”;
                        
                     
         
               (2)
            
            
               L-Artikolu 6 għandu jiġi emendat kif ġej:
               
                           (a)
                        
                        
                           fil-paragrafu 1, il-punt (b) għandu jiġi sostitwit b’dan li ġej:
                           
                                       “(b)
                                    
                                    
                                       kwantitajiet ta’ ħalibatt tal-Groenlandja fuq bażi ta’ ħamest ijiem, inkluż qabda li ma tirrendi xejn. Dan ir-rapport għandu jiġi trasmess għall-ewwel darba mhux aktar tard minn tmiem l-għaxar jum wara d-data tad-dħul tal-bastiment fis-Sub-żona 2 tan-NAFO u fid-Diviżjonijiet 3KLMNO;”,
                                    
                                 
                     
                           (b)
                        
                        
                           il-paragrafi 2 u 3 għandhom jiġu sostitwiti b’dan li ġej:
                           “2.   L-Istati Membri għandhom, malli jirċevuhom, jittrasmettu r-rapporti previsti fil-paragrafu 1 lill-Kummissjoni. Il-Kummissjoni għandha tibgħat minnufih ir-rapport imsemmi fil-punt (b) tal-paragrafu 1 lis-Segretarjat tan-NAFO.
                           3.   Meta l-qabdiet ta’ ħalibatt tal-Groenlandja notifikati skont il-paragrafu 2 jitqiesu li eżawrew 75 % tal-allokazzjoni tal-kwota tal-Istati Membri, il-kaptani għandhom jittrasmettu r-rapporti msemmija fil-punt (b) tal-paragrafu 1 fuq bażi ta’ tlett ijiem.”
                        
                     
         Artikolu 2
   Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Novembru 2009.
      
         
            Ghall-Kunsill
         
         
            Il-President
         
         B. ASK
      
   
   
      (1)  ĠU L 340, 23.12.2005, p. 3.